
องค์การบริหารส่วนตำบลท่าดี
อำเภอลานสกา จังหวัดนครศรีธรรมราช
กุมภาพันธ์ พ.ศ.2564
คำนำ

		การประเมินคุณธรรมและความโปร่งใสในการดำเนินงานของหน่วยงานภาครัฐ ภาครัฐ (Integrity and Transparency Assessment : ITA) ประจำปีงบประมาณ พ.ศ.2563 มีเจตนารมณ์มุ่งหวังให้หน่วยงานภาครัฐกลุ่มเป้าหมายได้รับทราบระดับคุณธรรมและความโปร่งใสของหน่วยงานตนเองและนำข้อมูลผลการประเมิน รวมทั้งข้อเสนอแนะไปปรับใช้ในการพัฒนาและยกระดับการดำเนินงานของหน่วยงานได้อย่างเหมาะสม เพื่อแสดงให้เห็นถึงความพยายามของหน่วยงานภาครัฐในการขับเคลื่อนมาตรการเชิงบวกด้านการป้องกันและปราบปรามการทุจริตรวมทั้งสะท้อนถึงความตั้งใจของหน่วยงานในการยกระดับมาตรฐานการดำเนินงานตามหลักธรรมาภิบาล (Good Governance) ให้เป็นที่ประจักษ์ต่อสาธารณะทั้งในระดับชาติและระดับสากล
		รายงานการวิเคราะห์ผลการประเมินคุณธรรมและความโปร่งในในการดำเนินงานของหน่วยงานภาครัฐฉบับนี้ ประกอบด้วยผลคะแนนจากตัวชี้วัดทั้ง 10 ตัวชี้วัด ได้แก่ (1) การปฏิบัติหน้าที่ (2) การใช้งบประมาณ (3) การใช้อำนาจ (4) การใช้ทรัพย์สินของราชการ (5) การแก้ไขปัญหาการทุจริต (6) คุณภาพการดำเนินงาน (7) ประสิทธิภาพการสื่อสาร (8) การปรับปรุงระบบการทำงาน (9) การเปิดเผยข้อมูล และ (10) การป้องกันการทุจริต โดยประเมินผลจากการรับรู้ของผู้มีส่วนได้เสียภายใน (Internal) การรับรู้ของผู้รับบริการ ผู้มาติดต่อหรือผู้มีส่วนได้เสียภายนอก (External) และการเผยแพร่ข้อมูลที่เป็นปัจจุบันบนเว็บไซต์ของหน่วยงาน (Open Data) ซึ่งผลคะแนนครั้งนี้สะท้อนให้เห็นถึงการปฏิบัติงานขององค์การบริหารส่วนตำบลท่าดีในปีงบประมาณ พ.ศ.2563
		สำนักงานปลัดองค์การบริหารส่วนตำบลท่าดี  หวังเป็นอย่างยิ่งว่าผลการประเมินครั้งนี้จะช่วยสนับสนุน ส่งเสริม และยกระดับคุณธรรมและความโปร่งใส ในการดำเนินงานของหน่วยงานภาครัฐได้อย่างมีประสิทธิภาพทุกหน่วยงานได้ร่วมกันขับเคลื่อนการดำเนินงานภาครัฐภายใต้กรอบธรรมาภิบาลและประการสำคัญคือ ได้มีบทบาทในการผลักดันกลไกการป้องกันการทุจริตของประเทศ ซึ่งจะสามารถสะท้อนภาพลักษณ์เชิงบวกให้กับหน่วยงานภาครัฐ และส่งผลต่อการยกระดับค่าดัชนีการรับรู้การทุจริต (Corruption Perception Index : CPI) ของประเทศไทยให้มีอันดับและผลคะแนนที่ดียิ่งขึ้นต่อไป


สำนักงานปลัดองค์การบริหารส่วนตำบลท่าดี
กุมภาพันธ์ 2564

รายงานการวิเคราะห์ผลการประเมินคุณธรรมและความโปร่งใส
ในการดำเนินงานของหน่วยงานภาครัฐ ในปี พ.ศ.2563
องค์การบริหารส่วนตำบลท่าดี อำเภอลานสกา จังหวัดนครศรีธรรมราช


1. หลักการและเหตุผล

		สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริตและเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรมโดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ ภาครัฐ (Integrity and Transparency Assessment : ITA)“ ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐได้ถูกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560-2564) ซึ่งถือเป็นการยกระดับให้เป็นการประเมินคุณธรรมและความโปร่งใสในการดำเนินงานของหน่วยงานภาครัฐให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดำเนินการโดยมุ่งหวังให้หน่วยงานภาครัฐที่เข้ารับการประเมินได้รับทราบผลการประเมินและแนวทางในการพัฒนาและยกระดับหน่วยงานในด้านคุณธรรมและความโปร่งใสในการดำเนินงานได้อย่างเหมาะสม

2. ผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ.2563 ขององค์การบริหารส่วนตำบลท่าดี        
อำเภอลานสกา จังหวัดนครศรีธรรมราช

		ผลการประเมินคุณธรรมและความโปร่งใสในการดำเนินงานขององค์การบริหารส่วนตำบลท่าดี อำเภอลานสกา จังหวัดนครศรีธรรมราช โดยภาพรวมได้คะแนนเท่ากับร้อยละ 88.51 คะแนน ซึ่งถือว่ามีคุณธรรมและความโปร่งใสในการดำเนินงานระดับ A

 		เมื่อพิจารณาตามตัวชี้วัดพบว่าคะแนนสูงสุดตัวชี้วัดมีดังนี้ 

	อันดับ
	ตัวชี้วัด
	คะแนน

	1
	การป้องกันการทุจริต
	100.00

	2
	การปฏิบัติหน้าที่
	95.67

	3
	การเปิดเผยข้อมูล
	93.06

	4
	การใช้อำนาจ
	89.88

	5
	การใช้งบประมาณ
	87.33

	6
	การใช้ทรัพย์สินของราชการ
	84.63

	7
	การแก้ไขปัญหาการทุจริต
	83.63

	8
	คุณภาพการดำเนินงาน
	82.69

	9
	ประสิทธิภาพการสื่อสาร
	77.73

	10
	การปรับปรุงการทำงาน
	73.85



		สรุปได้ว่า จุดแข็งที่หน่วยงานได้คะแนนสูงสุดเท่ากับร้อยละ 100 คือตัวชี้วัดที่ 10 การป้องกันการทุจริต ส่วนที่จะต้องพัฒนาเนื่องจากได้คะแนนต่ำสุด คือ ตัวชี้วัดที่ 8 การปรับปรุงการทำงาน ได้เท่ากับร้อยละ 73.85 
		
3. การวิเคราะห์ข้อมูลผลการประเมินคุณธรรมและความโปร่งใสในการดำเนินงานของหน่วยงานภาครัฐ       ในปี พ.ศ.2563 ขององค์การบริหารส่วนตำบลท่าดี

		จากผลการประเมินคุณธรรมและความโปร่งใสจำแนกตามดัชนีขององค์การบริหารส่วนตำบลท่าดี อำเภอลานสกา จังหวัดนครศรีธรรมราช ประจำปีงบประมาณ พ.ศ.2563 มีผลการวิเคราะห์ข้อมูลในแต่ละตัวชี้วัดที่แสดงให้เห็นถึงจุดแข็งและจุดที่จะต้องพัฒนาไว้ดังต่อไปนี้
	3.1 จุดแข็ง (ตัวชี้วัดที่ได้คะแนนมากกว่าร้อยละ 90) จำนวน 3 ตัวชี้วัด คือ
	       (1) ตัวชี้วัดที่ 10 การป้องกันการทุจริต โดยรวมได้คะแนนเท่ากับร้อยละ 100 เป็นคะแนนจากการเผยแพร่ข้อมูลที่เป็นปัจจุบันบนเว็บไซต์ของหน่วยงานเพื่อเปิดเผยการดำเนินการต่างๆ ของหน่วยงานให้สาธารณชนได้รับทราบใน 2 ประเด็น คือ (1) การดำเนินการเพื่อป้องกันการทุจริตได้แก่ เจตจำนงสุจริตของผู้บริการ การประเมินความเสี่ยงเพื่อการป้องกันการทุจริต การเสริมสร้างวัฒนธรรมองค์กร และแผนปฏิบัติการป้องกันการทุจริต และ (2) มาตรการภายในเพื่อป้องกันการทุจริต ได้แก่ มาตรการภายในเพื่อส่งเสริมความโปร่งใสและป้องกันการทุจริต ซึ่งการเผยแพร่ข้อมูลในประเด็นข้างต้นแสดงถึงความพยายามของหน่วยงานที่จะป้องกันการทุจริตในหน่วยงานให้ลดน้อยลงหรือไม่สามารถเกิดขึ้นได้

	       (2) ตัวชี้วัดที่ 1 การปฏิบัติหน้าที่ โดยรวมได้คะแนนเท่ากับร้อยละ 95.67  เป็นคะแนนจากการประเมินการรับรู้ของบุคลากรภายในหน่วยงานต่อการปฏิบัติงานบุคลากรในหน่วยงานของตนเองในประเด็นที่เกี่ยวข้องกับการปฏิบัติงานโดยยึดหลักตามมาตรฐานมีความโปร่งใสปฏิบัติงานหรือดำเนินการตามขั้นตอนและระยะเวลาที่กำหนดไว้ สะท้อนให้เห็นว่าหน่วยงานมีแนวโน้มการดำเนินงานที่เป็นไปตามหลักการความโปร่งใสและมีมาตรฐานในการปฏิบัติงานแต่อย่างไรก็ดีหน่วยงานควรให้ความสำคัญมากขึ้นในเรื่องการปฏิบัติงานของบุคลากรในการให้บริการแก่ผู้มาติดต่อทั่วไปกับผู้มาติดต่อที่รู้จักกันเป็นส่วนตัวอย่างเท่าเทียมกัน
	        (3) ตัวชี้วัดที่ 9 การเปิดเผยข้อมูล โดยรวมได้คะแนนเท่ากับร้อยละ 93.06 เป็นคะแนนจากการเผยแพร่ข้อมูลที่เป็นปัจจุบันบนเว็บไซต์ของหน่วยงาน เพื่อเปิดเผยข้อมูลต่างๆ ของหน่วยงานให้สาธารณชนทราบใน 5 ประเด็น คือ (1) ข้อมูลพื้นฐาน ได้แก่ ข้อมูลพื้นฐาน ข่าวประชาสัมพันธ์ และการปฏิสัมพันธ์ข้อมูล (2) การบริหารงาน ได้แก่ แผนดำเนินงาน การปฏิบัติงาน และการให้บริการ ผ3) การบริหารเงินงบประมาณ ได้แก่ แผนการใช้จ่ายงบประมาณประจำปี และการจัดซื้อจัดจ้างหรือการจัดหาพัสดุ (4) การบริหารและพัฒนาทรัพยากรบุคคล ได้แก่ นโยบายการบริหารทรัพยากรบุคคล การดำเนินการตามนโยบายการบริหารทรัพยากรบุคคล และหลักเกณฑ์การบริการและพัฒนาทรัพยากรบุคคล และ (5) การส่งเสริมความโปร่งใสในหน่วยงาน ได้แก่ การจัดการเรื่องร้องเรียนการทุจริต และการเปิดโอกาสให้เกิดการมีส่วนร่วม ซึ่งการเผยแพร่ข้อมูลในประเด็นข้างต้นแสดงถึงความโปร่งใสในการบริหารงานและการดำเนินงานของหน่วยงาน

3.2 จุดที่ต้องพัฒนา (ตัวชี้วัดที่ได้คะแนนต่ำกว่าร้อยละ 90) จำนวน 7 ตัวชี้วัด คือ
	       (1) ตัวชี้วัดที่ 3 การใช้อำนาจ โดยรวมได้คะแนนเท่ากับร้อยละ 89.88 เป็นคะแนนจากการประเมินการรับรู้ของบุคลากรภายในหน่วยงานต่อการใช้อำนาจของผู้บังคับบัญชาของตนเองในประเด็นที่เกี่ยวข้องกับการมอบหมายงาน การประเมินผล การปฏิบัติงาน การคัดเลือกบุคลากรเพื่อให้สิทธิประโยชน์ต่างๆ ซึ่งจะต้องเป็นไปอย่างเป็นธรรมและไม่เลือกปฏิบัติ เห็นได้ว่าบุคลากรภายในหน่วยงานมีความเชื่อมั่นต่อการใช้อำนาจของผู้บังคับบัญชาเกี่ยวกับการมอบหมายงาน
	       (2) ตัวชี้วัดที่ 2 การใช้งบประมาณ โดยรวมได้คะแนนเท่ากับร้อยละ 87.33 เป็นคะแนนจากการประเมินการรับรู้ของบุคลากรภายในหน่วยงานต่อการดำเนินการต่างๆ ของหน่วยงานในประเด็นที่เกี่ยวข้องกับการใช้จ่ายเงินงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่อย่างโปร่งใสไปจนถึงลักษณะการใช้จ่ายงบประมาณของหน่วยงานอย่างคุ้มค่าเป็นไปตามวัตถุประสงค์และไม่เอื้อประโยชน์แก่ตนเองหรือพวกพ้อง การเบิกจ่ายเงินของบุคลากรภายในเรื่องต่างๆ เช่น ค่าวัสดุอุปกรณ์ หรือค่าเดินทาง ฯลฯ ตลอดจนกระบวนการจัดซื้อจัดจ้างและการตรวจรับพัสดุ เห็นได้ว่าหน่วยงานควรให้ความสำคัญกับการเปิดโอกาสให้บุคลากรภายในมีส่วนร่วมในการตรวจสอบการใช้จ่ายงบประมาณของหน่วยงานตนเองได้

	       (3) ตัวชี้วัดที่ 4 การใช้ทรัพย์สินของทางราชการ โดยรวมได้คะแนนเท่ากับร้อยละ 84.63 เป็นคะแนนจากการประเมินการรับรู้ของบุคลากรภายในหน่วยงานต่อการใช้ทรัพย์สินของทางราชการในประเด็นที่เกี่ยวข้องกับพฤติกรรมของบุคลากรภายในในการนำทรัพย์สินของราชการของหน่วยงานไปเป็นของตนเองหรือนำไปให้ผู้อื่น และพฤติกรรมในการขอยืมทรัพย์สินของทางราชการทั้งการยืมโดยบุคลากรภายในหน่วยงาน และการยืมโดยบุคคลภายนอกหน่วยงาน ซึ่งหน่วยงานมีกระบวนการในการขออนุญาตที่ขัดเจนและสะดวก มีการจัดทำแนวทางปฏิบัติเกี่ยวกับการใช้ทรัพย์สินของราชการที่ถูกต้องและเผยแพร่ให้บุคลากรภายในได้รับทราบและนำไปปฏิบัติ รวมถึงหน่วยงานได้มีการกำกับดูแลและตรวจสอบการใช้ทรัพย์สินของราชการของหน่วยงาน
	       (4) ตัวชี้วัดที่ 5 การแก้ไขปัญหาการทุจริต โดยรวมได้คะแนนเท่ากับร้อยละ 83.63 เป็นคะแนนจากการประเมินการรับรู้ของบุคลากรภายในหน่วยงานต่อการแก้ไขปัญหาการทุจริตของหน่วยงานในประเด็นที่เกี่ยวข้องกับการให้ความสำคัญของผู้บริหารสูงสุดในการต่อต้านการทุจริตอย่างจริงจังโดยหน่วยงานมีการจัดทำแผนงานด้านการป้องกันและปราบปรามการทุจริต เพื่อให้เกิดการแก้ไขปัญหาการทุจริตอย่างเป็นรูปธรรม
	       (5) ตัวชี้วัดที่ 6 คุณภาพการดำเนินงาน โดยรวมได้คะแนนเท่ากับร้อยละ 82.69 เป็นคะแนนจากการประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อคุณภาพการดำเนินงานในประเด็นที่เกี่ยวข้องกับการปฏิบัติหน้าที่ของเจ้าหน้าที่โดยยึดหลักตามมาตรฐาน ขั้นตอน และระยะเวลาที่กำหนดไว้อย่างเคร่งครัด เห็นได้ว่าประชาชนหรือผู้รับบริการมีความเชื่อมั่นในคุณภาพการดำเนินงานของหน่วยงานยึดหลักตามกฎหมาย ขั้นตอนและระยะเวลาที่กำหนดไว้ มีการให้ข้อมูลที่ชัดเจนแก่ผู้รับบริการ ไม่นำผลประโยชน์ของพวกพ้องอยู่เหนือผลประโยชน์สาธารณะ และพบว่าไม่มีการเรียกรับสินบน แต่ทั้งนี้ควรมีการพัฒนาปรับปรุงเพื่อให้หน่วยงานได้คะแนนดีขึ้นซึ่งควรเผยแพร่ผลงานหรือข้อมูลสาธารณะอย่างชัดเจน เข้าถึงง่าย ไม่ซับซ้อน อีกทั้งควรมีช่องทางที่หลากหลาย การบริการให้เกิดความโปร่งใส ปรับปรุงวิธีการและขั้นตอนการทำงานให้ดียิ่งขึ้น และเปิดโอกาสให้ผู้รับบริการหรือผู้มีส่วนได้ส่วนเสียเข้ามามีส่วนร่วมในการปรับปรุงการดำเนินการ
	     (6) ตัวชี้วัดที่ 7 ประสิทธิภาพการสื่อสาร โดยรวมได้คะแนนเท่ากับร้อยละ 77.73 เป็นคะแนนจากการประเมินการรับรู้ชองผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อประสิทธิภาพการสื่อสารในประเด็นที่เกี่ยวข้องกับการเผยแพร่ข้อมูลของหน่วยงานในเรื่องต่างๆ ต่อสาธารณชน เห็นได้ว่าหน่วยงานให้ความสำคัญกับการสื่อสารในเรื่องผลการดำเนินงานของหน่วยงานและข้อมูลที่สาธารณชนที่ควรรับทราบ รวมทั้งการจัดให้มีช่องทางให้ผู้รับบริการ ผู้มาติดต่อ หรือผู้มีส่วนได้ส่วนเสียสามารถแสดงความคิดเห็นเกี่ยวกับการดำเนินงาน การใช้บริการ นอกจากนี้หน่วยงานควรสร้างการรับรู้เกี่ยวกับการจัดให้มีช่องทางให้ผู้มาติดต่อราชการสามารถร้องเรียนการทุจริตของเจ้าหน้าที่ในหน่วยงานด้วย ซึ่งจะสะท้อนถึงการสื่อสารกับผู้รับบริการ ผู้มาติดต่อ หรือผู้มีส่วนได้ส่วนเสียอย่างมีประสิทธิภาพ

	       (7) ตัวชี้วัดที่ 8 การปรับปรุงการทำงาน โดยรวมได้คะแนนเท่ากับร้อยละ 73.85 เป็นคะแนนจาการประเมินการรับรู้ของผู้รับบริการ ผู้มาติดต่อหรือผู้มีส่วนได้ส่วนเสียของหน่วยงานต่อการปรับปรุงระบบการทำงานในประเด็นที่เกี่ยวข้องกับการปรับปรุงพัฒนาหน่วยงาน ทั้งการปฏิบัติงานของเจ้าหน้าที่และกระบวนการทำงานของหน่วยงานให้ดียิ่งขึ้น รวมไปถึงการนำเทคโนโลยีมาใช้ในการดำเนินงานเพื่อให้เกิดความสะดวกรวดเร็วมากยิ่งขึ้น ซึ่งหน่วยงานควรมีกระบวนการเปิดโอกาสให้ผู้รับบริการหรือผู้มาติดต่อเข้ามามีส่วนร่วมในการปรับปรุงพัฒนาการดำเนินงานเพื่อให้สอดคล้องกับความต้องการด้วย

4. ข้อเสนอแนะจากการประเมินคุณธรรมและความโปร่งใสในการดำเนินงานของหน่วยงาน
     
	4.1 ผลการประเมินตามแบบสำรวจความคิดเห็นผู้มีส่วนได้ส่วนเสียภายใน (IIT) อยู่ในระดับดี  (Very Good) ชี้ให้เห็นว่าบุคลากรส่วนใหญ่มีความเชื่อมั่นในการดำเนินงานที่โปร่งใส และการมีมาตรฐานในการปฏิบัติงาน โดยผลการประเมินยังบ่งชี้ให้เห็นว่าหน่วยงานค่อนข้างให้ความสำคัญกับการดำเนินงานที่มุ่งให้เกิดประโยชน์สาธารณะมากกว่าประโยชน์ส่วนบุคคล นออกจากนี้ผู้ปฏิบัติงานยังสะท้อนว่าบุคลากรภายในหน่วยงานส่วนใหญ่ไม่มีพฤติกรรมการเรียกรับเงินหรือทรัพย์สิน หรือประโยชน์อื่นๆ ซึ่งถือเป็นความเสี่ยงต่อการรับสินบนในอนาคต ในส่วนของการใช้จ่ายเงินงบประมาณผู้มีส่วนได้เสียภายในสะท้อนว่าหน่วยงานมีปัญหาเกี่ยวกับการใช้จ่ายเงินงบประมาณเพื่อประโยชน์ของพวกพ้องน้อยมาก โดยกระบวนการจัดทำงบประมาณเป็นไปด้วยความโปร่งใส มีการใช้จ่ายงบประมาณอย่างตรงไปตรงมา ไม่บิดเบือนไปจากวัตถุประสงค์ ในขณะที่ผู้บริหารในองค์กรเป็นแบบอย่างที่ดีในการใช้อำนาจอย่างเป็นธรรม ซึ่งทำให้บุคลากรภายในหน่วยงานส่วนใหญ่เชื่อมั่นว่าจะเป็นปัจจัยสำคัญทำให้หน่วยงานลดปัจจัยเสี่ยงในการทุจริต รวมถึงสามารถสร้างกลไกในการป้องกันแก้ไขปัญหาการทุจริตที่มีประสิทธิภาพ
[bookmark: _GoBack]	4.2 ผลการประเมินตามแบบสำรวจความคิดเห็นผู้มีส่วนได้เสียภายนอก (EIT) อยู่ในระดับดี (Good) ชี้ให้เห็นว่าประชาชนหรือผู้รับบริการยังคงมีความเชื่อมั่นในคุณภาพการดำเนินงานของหน่วยงานยึดหลักตามมาตรฐาน แต่อยู่ในระดับที่ไม่สูงมากนัก ในส่วนของบประสิทธิภาพการสื่อสารแม้หน่วยงานจะมีการวางระบบการสื่อสาร แต่ข่าวสารอาจยังไม่เป็นปัจจุบันมากนัก นอกจากนี้แม้จะมีความพยายามปรับปรุงกระบวนการทำงานอย่างต่อเนื่องเพื่อให้เกิดการให้บริการที่มีคุณภาพ แต่ยังไม่เกิดปะสิทธิผลเท่าที่ควร  อย่างไรก็ดีโดยสิ่งที่ควรเป็นประเด็นในการพัฒนาสำหรับหน่วยงานในระดับพอใช้โดยควรดำเนินการอย่างเข้มข้นมากขึ้น คือ 1) คุณภาพการดำเนินงานประชาสัมพันธ์เกี่ยวกับระบบและขั้นตอนการให้บริการงานด้านต่างๆ อย่างทั่วถึง และส่งเสริมให้มีการฝึกอบรม พัฒนาเพิ่มพูนทักษะและความรู้เกี่ยวกับการปฏิบัติงานอย่างสม่ำเสมอ 2) ประสิทธิภาพการสื่อสาร จัดทำสื่อประชาสัมพันธ์และเปิดเผยข้อมูลบนเว็บไซต์หลักของหน่วยงานให้ง่ายต่อการเข้าถึงข้อมูล และมีการปฏิสัมพันธ์แลกเปลี่ยนข้อมูลข่าวสารกันอย่างชัดเจนและต่อเนื่อง 3) การปรับปรุงระบบการทำงาน สร้างกระบวนการปรึกษาหารือระหว่างผู้บริหารและบุคลากรเพื่อร่วมกันทบทวนปัญหาและอุปสรรคในการปฏิบัติงานอย่างเป็นระบบ และส่งเสริมให้ผู้รับบริการและประชาชนทั่วไปมีส่วนร่วมในการแสดงความคิดเห็นหรือให้คำแนะนำในการพัฒนาและปรับปรุงคุณภาพและมาตรฐานการให้บริการได้โดยสะดวก โดยแยกเป็นประเด็น ดังนี้

	ตัวชี้วัด
	ประเด็นการประเมิน
	ประเด็นที่ควรพัฒนา

	ตัวชี้วัดที่ 6 คุณภาพการดำเนินงาน
	(1) เจ้าหน้าที่ของหน่วยงานปฏิบัติ/ให้บริการโปร่งใสเป็นไปตามขั้นตอนที่กำหนดและเป็นไปตามระยะเวลาที่กำหนด
(2) เจ้าหน้าที่ของหน่วยงานที่ติดต่อ ปฏิบัติงาน/ให้บริการแก่ท่านกับผู้มาติดต่ออื่นๆ อย่างเท่าเทียมกัน
(3) เจ้าหน้าที่ของหน่วยงานที่ท่านติดต่อให้ข้อมูลเกี่ยวกับการดำเนินการ/ให้บริการแก่ท่านอย่างตรงไปตรงมาไม่ปิดบังหรือบิดเบือนข้อมูล
(4) หน่วยงานที่ท่านติดต่อมีการดำเนินงานโดยคำนึงถึงประโยชน์ของประชาชนและส่วนรวมเป็นหลัก
(5) การเผยแพร่ข้อมูลของหน่วยงานที่ท่านติดต่อเข้าถึงง่าย ไม่ซับซ้อน มีช่องทางหลากหลาย
(6) หน่วยงานที่ท่านติดต่อมีการเผยแพร่ผลงานหรือข้อมูลที่สาธารณชนควรรับทราบอย่างชัดเจน
(7) หน่วยงานที่ท่านติดต่อมีช่องทางรับฟังคำติชมหรือความคิดเห็นเกี่ยวกับการดำเนินงาน/การให้บริการ
(8) หน่วยงานที่ท่านติดต่อมีการชี้แจงและตอบคำถามเมื่อมีข้อกังวลสงสัยเกี่ยวกับการดำเนินงานไว้อย่างชัดเจน
	1. จัดให้มีการประเมินความพึงพอใจของผู้มาติดต่อหรือรับบริการ ณ จุดให้บริการในรูปแบบที่ง่ายและสะดวก และรายงานผู้บริหารทราบอย่างน้อยปีละ 2 ครั้งและเผยแพร่ให้บุคลากรและสาธารณชนได้รับทราบ
2. จัดทำแผนผังแสดงขั้นตอน/ระยะเวลาให้บริการประชาชนและระบุผู้รับผิดชอบทุกระบวนงานให้ทราบโดยเผยแพร่ให้ประชาชนทราบผ่านช่องทางที่หลากหลาย เช่น เว็บไซต์ เสียงตามสายฯลฯ 
3. พัฒนาการบริการสร้างมาตรฐานที่เท่าเทียมกัน เช่น การจัดให้มีบัตรคิว ตามความเหมาะสมของ อบต.
4. จัดให้มีระบบและช่องทางการรับเรื่องร้องเรียนที่มีประสิทธิภาพ (สะดวก/รวดเร็ว/ตอบสนองในการแก้ไข)
5. กำหนดแนวทางในการชื่นชม ยกย่องบุคลากร ตามามาตรฐานของหน่วยงานที่กำหนดและมีมาตรการกับบุคคลที่เลือกปฏิบัติไม่
เป็นธรรม เช่น การตักเตือน ภาคทัณฑ์
6. พัฒนาบุคลากรโดยปลูกฝังความคิดแยกแยะผลประโยชน์ส่วนตนและส่วนรวม สร้างวัฒนธรรมองค์กรในการให้บริการอย่างเท่า
เทียมกันกำหนดไว้ในพันธกิจและมี

	 (9) หน่วยงานที่ท่านติดต่อมีช่องทางให้ผู้มาติดต่อร้องเรียนการทุจริตของเจ้าหน้าที่ในหน่วยงาน
(10) เจ้าหน้าที่ของหน่วยงานที่ท่านติดต่อมีการปรับปรุงคุณภาพการปฏิบัติงาน/การให้บริการให้ดีขึ้น
(11) หน่วยงานที่ท่านติดต่อมีการปรับปรุงวิธีการและขั้นตอนการดำเนินงาน/ให้บริการดีขึ้น
(12) หน่วยงานที่ท่านติดต่อมีการนำเทคโนโลยีมาใช้ในการ ดำเนินงาน/การให้บริการให้เกิดความสะดวกรวดเร็วมากขึ้น
(13) หน่วยงานที่ท่านติดต่อเปิดโอกาสให้ผู้รับบริการ ผู้มาติดต่อหรือผู้มีส่วนได้เสียเข้าไปมีส่วนร่วมในการปรับปรุงพัฒนาการดำเนินงาน/การให้บริการของหน่วยงานให้ดีขึ้น
(14) หน่วยงานที่ท่านติดต่อมีการปรับปรุงการดำเนินงาน/การให้บริการให้มีความโปร่งใสมากขึ้น
	แนวทางดำเนินการร่วมกันต่อเนื่อง
7. กำหนดมาตรการบริหารงานบุคคลตามหลักคุณธรรมในการพิจารณาความดีความชอบ กำหนดข้อตกลงระดับบุคคล
8. มีการประกาศยกย่องชมเชย/ให้รางวัลบุคลากรผู้ปฏิบัติงานเต็มกำลังความสามารถเป็นระยะ

	ตัวชี้วัดที่ 7 ประสิทธิภาพการสื่อสาร
	(1) การเผยแพร่ข้อมูลของหน่วยงานที่ท่านติดต่อเข้าถึงง่ายไม่ซับซ้อน มีช่องทางหลากหลาย
(2) หน่วยงานที่ท่านติดต่อมีการเผยแพร่ผลงานหรือข้อมูลที่สาธารณชนควรรับทราบอย่างชัดเจน
	1. การจัดให้มีและปรับปรุงศูนย์ข้อมูลข่าวสาร
2. จัดให้มีช่องทางการสื่อสารเพื่ออำนวยความสะดวกที่จะติดต่อ สอบถามหรือขอข้อมูลหรือรับฟังคำติชม/แสดงความคิดเห็น/การให้บริการ เช่น หมายเลขโทรศัพท์
เฉพาะ แต่งตั้งเจ้าหน้าที่รับผิดชอบ
และจัดให้มีช่องทางสื่อสารรูปแบบ

	(3) หน่วยงานที่ท่านติดต่อมีช่องทางรับฟังคำติชมหรือความคิดเห็นเกี่ยวกับการดำเนินงาน/การให้บริการ
(4) หน่วยงานที่ท่านติดต่อมีการชี้แจงและตอบคำถามเมื่อมีข้อกังวลสงสัยเกี่ยวกับการดำเนินงานไว้อย่างชัดเจน
(5) หน่วยงานที่ท่านติดต่อมีช่องทางให้ผู้มาติดต่อร้องเรียนการทุจริตของเจ้าหน้าที่ในหน่วยงาน
	ต่างๆ เช่น ศูนย์บริการ/ตู้ กล่องรับฟังความคิดเห็น
3. เผยแพร่ผลงานและข้อมูลที่เป็นประโยชน์กับสาธารณชนให้เป็นปัจจุบันทางเว็บไซต์และสื่อต่างๆ 

	ตัวชี้วัดที่ 8 การปรับปรุงการทำงาน
	(1) เจ้าหน้าที่ของหน่วยงานที่ท่านติดต่อมีการปรับปรุงคุณภาพการปฏิบัติงาน/การให้บริการให้ดีขึ้น
(2) หน่วยงานที่ท่านติดต่อมีการปรับปรุงวิธีการและขึ้นตอนการดำเนินงาน/ให้บริการดีขึ้น
(3) หน่วยงานที่ท่านติดต่อมีการนำเทคโนโลยีมาใช้ในการดำเนินงาน/การให้บริการให้เกิดความสะดวกรวดเร็วมากขึ้น
(4) หน่วยงานที่ท่านติดต่อเปิดโอกาสให้ผู้รับบริการ ผู้มาติดต่อหรือผู้มีส่วนได้ส่วนเสียเข้าไปมีส่วนร่วมในการปรับปรุงพัฒนาการดำเนินงาน/การให้บริการของหน่วยงานได้ดีขึ้น
(5) หน่วยงานที่ท่านติดต่อมีการปรับปรุงการดำเนินงาน/การให้บริการให้มีความโปร่งใสมากขึ้น
	1. จัดให้มีการอำนวยความสะดวกในการบริการประชาชนหรือผู้มาติดต่อ เช่น เก้าอี้รับรอง ป้ายบอกทิศทาง แผนผังผู้รับผิดชอบและขั้นตอน ช่องทางการติดต่อ แบบคำร้องพร้อมตัวอย่าง ให้บริการนอกเวลาราชการ ออกแบบสถานที่คำนึงถึงผู้พิการ สตรีมีครรภ์ ผู้สูงอายุ บริการอินเตอร์เน็ต จุดอันตรายมีการออกแบบให้มองเห็นชัดเจน แสงสว่างเพียงพอ มีการจัดบัตรคิว จุดคัดกรองผู้มาติดต่อ
2. จัดทำระบบบริการเชิงรุก บริการเคลื่อนที่ ขยายเวลาบริการช่วงพักเที่ยง
3. มีการประเมินผลความพึงพอใจ ณ จุดให้บริการ สรุปผลให้ผู้บริหารทราบอย่างน้อยปีละ 2 ครั้ง

	4. จัดฝึกอบรมส่งเสริมความรู้และพัฒนาศักยภาพบุคลากรผู้ให้
บริการอย่างน้อยปีละ 1 ครั้ง
5. ผู้บริหารจัดประชุมระดมความคิดเห็นบุคลากรอย่างน้อยปีละ 1 ครั้งเพื่อศึกษาปัญหา อุปสรรค และข้อเสนอแนะในการปรับปรุงกระบวนการทำงานและเผยแพร่ให้ประชาชนทราบ
6. ประกาศยกย่องชมเชยบุคลากรที่ให้บริการผู้มาติดต่อและประชาชนด้วยหัวใจและจิตบริการ
7. นำเทคโนโลยีสารสนเทศมาพัฒนาการปฏิบัติงานและลดขึ้นตอนการปฏิบัติงาน เช่น แจ้งผลการอนุมัติผ่านระบบ SMS ของคิวออนไลน์ แจ้งเรื่องร้องเรียนร้องทุกข์ผ่านระบบออนไลน์
8. จัดสรรงบประมาณเพื่อพัฒนาและปรับปรุงตามความเหมาะสมกับจำนวนผู้มารับบริการและพัฒนาศักยภาพความรู้ของบุคลากรผู้ดูแลระบบอย่างต่อเนื่อง



	4.3 ผลการประเมินตามแบบตรวจการเปิดเผยข้อมูลสาธารณะ (OIT) หน่วยงานมีคะแนนอยู่ในระดับยอดเยี่ยม (Excellence) โดยมีการวางระบบที่มีความเป็นเลิศเพื่อเปิดเผยข้อมูลต่างๆ ของหน่วยงานให้สาธารณชนได้รับทราบอย่างเป็นปัจจุบัน ซึ่งการเผยแพร่ข้อมูลในประเด็นข้างต้นทั้งหมดแสดงถึงความพยายามของหน่วยงานที่จะป้องกันการทุจริตในหน่วยงานให้ลดน้อยลงหรือไม่สามารถเกิดขึ้นได้ ทำให้โดยภาพรวมแล้วหน่วยงานสามารถเป็น “ต้นแบบ” ในการดำเนินงานในด้านความโปร่งใสแก่ส่วนราชการอื่นๆ อย่างไรก็ดีโดยสิ่งที่ควรเป็นประเด็นในการพัฒนาสำหรับหน่วยงาน มีรายละเอียดดังนี้

	ตัวชี้วัดที่ 9 การเปิดเผยข้อมูล
	(1) ข้อมูลผู้บริหาร
(2) Social Network
(3) E-Service
	1. ช่องทางการติดต่อต้องมีชื่อ-นามสกุล ตำแหน่ง รูปถ่ายทั้งผู้บริหารและพนักงาน
2. ช่องทางการเชื่อมโยงไปสู่เครือข่ายทางสังคมออนไลน์ของหน่วยงาน เช่น Facebook หรือ Line จะต้องแขวนลิงค์ไว้บนเว็บไซต์
3. เพิ่มช่องทางการบริการ 
E-Service ผ่านทางเว็บไซต์ของหน่วยงาน  



5. ประเด็นที่จะต้องพัฒนาเนื่องจากได้คะแนนต่ำสุด คือ ตัวชี้วัดที่ 8 การปรับปรุงการทำงาน โดยรวมได้คะแนนเท่ากับร้อยละ 73.85 ซึ่งประเมินจากการรับรู้ของผู้มีส่วนได้ส่วนเสียภายนอก มีรายละเอียด ดังนี้
	ตัวชี้วัด
	หัวข้อ
	ค่าเฉลี่ย

	ตัวชี้วัดที่ 8 การปรับปรุงการทำงาน
	(1) เจ้าหน้าที่ของหน่วยงานที่ท่านติดต่อมีการปรับปรุงคุณภาพการปฏิบัติงาน/การให้บริการให้ดีขึ้น
	76.48

	
	(2) หน่วยงานที่ท่านติดต้อมีการปรับปรุงวิธีการและขั้นตอนการดำเนินงาน/ให้บริการดีขึ้น
	71.40

	
	(3) หน่วยงานที่ท่านติดต่อมีการนำเทคโนโลยีมาใช้ในการดำเนินงาน/การให้บริการให้เกิดความสะดวกรวดเร็วมากขึ้น
	78.38

	
	(4) หน่วยงานที่ท่านติดต่อเปิดโอกาสให้ผู้รับบริการ ผู้มาติดต่อหรือผู้มีส่วนได้ส่วนเสียเข้าไปมีส่วนร่วมในการปรับปรุงพัฒนาการ
	70.07

	ดำเนินงาน/การให้บริการชองหน่วยงานได้ดีขึ้น
	

	
	(5) หน่วยงานที่ท่านติดต่อมีการปรับปรุงการดำเนินงาน/การให้บริการให้มีความโปร่งใสมากขึ้น
	72.93



ผลการประเมินข้างต้น  ชี้ให้เห็นว่าสิ่งที่ควรพัฒนาให้หน่วยงานได้คะแนนดีขึ้น คือหน่วยงานควรให้ความสำคัญมากขึ้นในเรื่องการปรับปรุงการทำงาน โดยหน่วยงานควรจัดให้มี 1.การอำนวยความสะดวกในการบริการประชาชนหรือผู้มาติดต่อ เช่น เก้าอี้รับรอง ป้ายบอกทิศทาง แผนผังผู้รับผิดชอบและช่องทางการติดต่อ แบบคำร้องพร้อมตัวอย่าง ให้บริการนอกเวลาราชการ ออกแบบสถานที่คำนึงถึงผู้พิการ สตรีมีครรภ์ ผู้สูงอายุ บริการอินเตอร์เน็ต จุดอันตรายมีการออกแบบให้มองเห็นได้ชัดเจน แสงสว่างเพียงพอ มีการจัดบัตรคิว จุดคัดกรองผู้มาติดต่อ 2. จัดทำระบบบริการเชิงรุก บริการเคลื่อนที่ ขยายเวลาบริการช่วงพักเที่ยว 3. มีการประเมินผลความพึงพอใจ ณ จุดให้บริการ สรุปผลให้ผู้บริหารทราบอย่างน้อยปีละ 2 ครั้ง  4. จัดฝึกอบรมส่งเสริมความรู้และพัฒนาศักยภาพบุคลากรผู้ให้บริการอย่างน้อยปีละ 1 ครั้ง 5. ผู้บริหารจัดประชุมระดมความคิดเห็นบุคลากรอย่างน้อย   ปีละ 1 ครั้งเพื่อศึกษาปัญหา อุปสรรค และข้อเสนอแนะในการปรับปรุงกระบวนการทำงานและเผยแพร่ให้ประชาชนทราบ 6. ประกาศยกย่องชมเชยบุคลากรที่ให้บริการผู้มาติดต่อและประชาชนด้วยหัวใจและจิตบริการ 7. นำเทคโนโลยีมาพัฒนาการปฏิบัติงานและลดขั้นตอนการปฏิบัติงาน เช่น แจ้งผลการอนุมัติผ่านระบบ SMS จองคิวออนไลน์ แจ้งเรื่องร้องเรียนร้องทุกข์ผ่านระบบออนไลน์ 8. จัดสรรงบประมาณเพื่อพัฒนาและปรับปรุงระบบบริการโดยพิจารณาตามความเหมาะสมกับจำนวนผู้มารับบริการและพัฒนาศักยภาพความรู้ของบุคลากรผู้ดูแลระบบอย่างต่อเนื่อง

6. ข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

	มาตรการ
	ขั้นตอนหรือวิธีการ
	ผู้รับผิดชอบ
	การกำกับติดตาม

	1. ให้ความรู้เรื่องการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)
	รณรงค์ให้ความรู้เรื่องการประเมินคุณธรรมและความโปร่งใสในการดำเนินงานของหน่วยงานภาครัฐผ่านสื่อสังคมออนไลน์หรือสื่อสารสนเทศของหน่วยงาน
	สำนักงานปลัด
	รายงานความก้าวหน้าและสรุปผล ณ 31 มีนาคม 2564

	มาตรการ
	ขั้นตอนหรือวิธีการ
	ผู้รับผิดชอบ
	การกำกับติดตาม

	2. การปรับปรุงกระบวนการทำงาน
	1. จัดทำมาตรการลดขั้นตอนในการให้บริการ เช่น การให้บริการ ณ จุดเดียว (One stop service) การให้บริการโดยใช้ระบบ IT 
2. จัดทำขั้นตอนและระยะเวลาการปฏิบัติงาน/การให้บริการอย่างชัดเจน
3. สร้างจิตสำนึกให้แก่พนักงานในหน่วยงานให้บริการต่อผู้รับบริการหรือผู้มาติดต่ออย่างเท่าเทียมกันไม่เลือกปฏิบัติ
4. ให้ข้อมูลผู้มารับบริการหรือผู้มาติดต่ออย่างถูกต้อง ตรงไปตรงมาไม่ปิดบังข้อมูล
	สำนักงานปลัด
กองคลัง
กองช่าง
	

	3. E-service
	เพิ่มช่องทางการบริการแบบ E-service ผ่านทางเว็บไซต์ของหน่วยงาน
	สำนักงานปลัด

